एक पुरानी कहावत है कि अकेला चना भाड़ नही फोड़ सकता। उत्तर प्रदेश के संदर्भ में यह कहावत कांग्रेस पर एक दम फिट बैठ रही है। राज्य के सारे कांग्रेसियों की यह सोच बन रही लगती है कि केवल राहुल गांधी ही उन की नैया पार लगा सकते हैं। उप्र कांग्रेस की यह सोच कांग्रेस पार्टी के लिए तो घातक है ही साथ ही राहुल गांधी के लिए भी शुभ नहीं है। राहुल गांधी राज्य में कांग्रेस की सत्ता में वापसी के लिए जितनी मेहनत कर रहे हैं कांग्रेस के लोग अगर उस की आधी भी महनत करें तो कांग्रेस की इस राज्य में सत्ता की वापसी सुनिश्चित हो सकती है, मगर कांग्रेस जन ऐसा नहीं कर रहे हैं।